18.7.2022
MT
Il-Ġurnal Uffiċjali tal-Unjoni Ewropea
C 275/93
tal-foresti u mat-telf ta’ żoni ta’ konservazzjoni ta’ valur għoli jridu jkunu fil-kamp ta’ applikazzjoni tar-Regolament.
Għandha tingħata attenzjoni partikolari lill-gomma, il-qamħirrum, il-banana, il-kannamiela, u kull laħam mill-annimali li jiġu mitmugħa s-sojja (bħall-majjal u t-tjur tat-trobbija).
Il-KESE jappella bil-qawwa għal inventarju tal-massa tal-injam fil-livell tal-UE.
Din il-kwistjoni għandha tiġi solvuta fil-futur qarib.
Id-definizzjonijiet ewlenin f’dan ir-Regolament (eż.
“mingħajr deforestazzjoni” jew “degradazzjoni tal-foresti”) għandhom ikunu konformi mad-definizzjonijiet tal-FAO.
Definizzjonijiet adattati jew definizzjonijiet li huma bbażati biss parzjalment fuq id-definizzjonijiet tal-FAO, joħolqu biss lok għal interpretazzjoni differenti u għalhekk jistgħu joħolqu inċertezza legali għall-operaturi ekonomiċi. 4.3.
L-infurzar tar-Regolament se jkun f’idejn l-awtoritajiet kompetenti tal-Istati Membri.
L-effiċjenza tal-leġiżlazzjoni proposta għalhekk tiddependi fuq il-prijorità li tingħata u l-kapaċità operazzjonali tal-awtoritajiet pubbliċi f’kull Stat Membru.
L-iżgurar li l-fondi meħtieġa jkunu ddedikati, u li s-sistemi jkunu fis-seħħ fl-Istati Membri kollha għandhom ikunu ta’ prijorità għolja.
Investimenti ddedikati fl-infrastruttura tal-IT, fir-riżorsi umani u f’kapaċità operazzjonali akbar għall-awtoritajiet pubbliċi f’kull Stat Membru għal monitoraġġ effettiv u adegwat, parametri referenzjarji u valutazzjoni tar-riskju, huma importanti.
F’dan ir-rigward għandha tintuża l-intelliġenza artifiċjali.
Sistema ta’ monitoraġġ trasparenti (inklużi pubblikazzjonijiet tar-rapporti dwar id-diliġenza dovuta f’forma li ma tikkompromettix informazzjoni kummerċjali kunfidenzjali) – għandha tiġi implimentata mill-entitajiet li għalihom japplika r-regolament.
Id-data tal-għeluq trid tkun data fil-passat biex jiġi evitat li tiġi mħeġġa aktar deforestazzjoni. 4.4.
Ir-Regolament jiffoka fuq id-deforestazzjoni u d-degradazzjoni tal-foresti marbuta mal-produzzjoni u l-konsum fl-Ewropa ta’ għażla ta’ komoditajiet u prodotti.
Madankollu, huwa jonqos milli jindirizza kwistjonijiet oħra soċjali u ambjentali importanti ħafna li huma assoċjati mal-produzzjoni tal-prodotti koperti.
B’mod partikolari, l-approċċ magħżul għall-protezzjoni tad-drittijiet tal-bniedem jiddependi esklużivament fuq il-liġijiet applikabbli taħt l-oqfsa legali nazzjonali.
Dan iħalli lakuni kbar f’termini tas-salvagwardja tad-drittijiet tal-art tal-popli indiġeni u tal-komunitajiet lokali u ta’ standards internazzjonali oħra tad-drittijiet tal-bniedem.
Il-Kumitat iħeġġeġ lill-Kummissjoni tikkunsidra li tissupplimenta l-proposta tagħha b’linji gwida għat-twettiq ta’ diliġenza dovuta u ta’ valutazzjonijiet tar-riskju dwar il-ktajjen tal-provvista f’kull settur tal-komoditajiet.
Il-linji gwida għandhom jinkludu sorsi potenzjali ta’ informazzjoni li l-operaturi responsabbli rilevanti jistgħu jikkonsultaw, bħal skemi ta’ ċertifikazzjoni li jissodisfaw ċerti standards minimi.
L-għan għandu jkun li tiġi stabbilita skema koerenti għal ktajjen ta’ provvista responsabbli u mingħajr deforestazzjoni, li tibni fuq xi wħud mill-ħidmiet importanti li saru f’numru ta’ skemi ta’ ċertifikazzjoni eżistenti. 4.5.
Mhux aktar tard minn ħames snin wara li r-Regolament jidħol fis-seħħ, il-Kummissjoni se twettaq valutazzjoni tal-impatt fuq il-bdiewa, b’mod partikolari fuq il-bdiewa b’azjenda agrikola żgħira, fuq il-popli indiġeni u fuq il-komunitajiet lokali u l-ħtieġa possibbli għal appoġġ addizzjonali.
Il-proposta tipprevedi wkoll evalwazzjoni tal-ħtieġa u l-fattibbiltà ta’ għodod addizzjonali għall-faċilitazzjoni tal-kummerċ biex jappoġġjaw il-kisba tal-objettivi tar-Regolament permezz tar-rikonoxximent ta’ skemi ta’ ċertifikazzjoni.
Madankollu, il-Kumitat iqis li r-rwol taċ-ċertifikazzjoni u l-impatt fuq il-bdiewa, inklużi l-bdiewa b’azjenda agrikola żgħira u l-komunitajiet lokali, huma essenzjali għall-funzjonament u l-impatt tar-Regolament propost, kemm dawk maħsuba kif ukoll dawk mhux intenzjonati.
Huma għandhom ikunu koperti minn valutazzjonijiet ex ante u l-konklużjonijiet li jirriżultaw minn dawn il-valutazzjonijiet għandhom jiġu integrati fir-Regolament qabel id-dħul fis-seħħ tiegħu. 4.6.
L-eżenzjonijiet tal-SMEs u d-diliġenza dovuta semplifikata skont is-sistema ta’ valutazzjoni komparattiva tal-pajjiżi ma għandhomx joħolqu lakuni li jistgħu jagħmlu r-Regolament ineffettiv.
Fl-istess ħin, ir-Regolament ma għandux joħloq piżijiet u spejjeż amministrattivi bla bżonn.
Aġenzija ta’ klassifikazzjoni pubblika tal-UE (3) tad-drittijiet tal-bniedem u tal-ambjent fil-kuntest tan-negozju tista’ tgħin lill-SMEs iwettqu l-obbligi tagħhom.
Il-Kummissjoni għandha tevalwa bir-reqqa jekk id-dispożizzjonijiet proposti dwar il-ġeolokalizzazzjoni għal irqajja’ individwali u l-oneru tal-provi f’pajjiżi b’riskju baxx, humiex proporzjonali jew meħtieġa.
Xi rekwiżiti mhux biss iwasslu għal kunflitti fl-UE fir-rigward tal-prinċipju tas-sussidjarjetà vis-à-vis l-Istati Membri, iżda fuq kollox jimponu wkoll piż sproporzjonat fuq il-produtturi ż-żgħar li jkopru sehem sinifikanti mill-provvista fl-UE.
Għall-finijiet tat-trasparenza, il-kriterji eżatti tal-klassifikazzjoni jridu jiġu ppubblikati.
Is-sidien ta’ foresti żgħar ġewwa u barra l-UE jeħtieġ li jiġu appoġġjati biex itejbu l-ġestjoni sostenibbli tal-foresti, jaċċessaw finanzjament sostenibbli u joffru prodotti tal-foresta sostenibbli. 4.7.
L-Artikoli 22 u 24 jinkludu dispożizzjonijiet għall-irtirar mis-suq u l-qerda possibbli ta’ komoditajiet jew prodotti li ma jikkonformawx mar-Regolament.
Fil-biċċa l-kbira tal-każijiet, dan ikun f’kunflitt ma’ prinċipji u għanijiet importanti oħra tal-politika tal-UE, inkluż dwar il-prevenzjoni tal-ħela tal-ikel.
Għalhekk, il-KESE jirrakkomanda li l-Kummissjoni tikkunsidra mill-ġdid dawn id-dispożizzjonijiet biex tevita l-qerda ta’ riżorsi siewja.
Skont l-abbozz ta’ Regolament (Artikolu 3) injam li jkun ġej minn deforestazzjoni (awtorizzata) sabiex tinħoloq art agrikola m’għandux jitqiegħed fis-suq.
(3)
Ara l-punt 1.15 tal-Opinjoni tal-KESE dwar “Trattat vinkolanti tan-Nazzjonijiet Uniti dwar in-negozju u d-drittijiet tal-bniedem” (ĠU C 97, 24.3.2020, p. 9).